|  |  |
| --- | --- |
| **Názov ponuky** | **Štipendiá na základe Dohody medzi Ministerstvom školstva, vedy, výskumu a športu Slovenskej republiky a Ministerstvom vysokého školstva Kubánskej republiky o spoločnom Slovensko-kubánskom štipendijnom programe** |
| **Krajina pobytu** | Kuba |
| **Študijný/vedný odbor** | podľa prílohy (individuálne pre konkrétnu vysokú školu) |
| **Typ podpory** | štipendium |
| **Kategória podpory** | študijná mobilita, výskumná mobilita |
| **Cieľová skupina (v čase realizácie pobytu)** | študent 1. stupňa VŠ  študent 2. stupňa VŠ  doktorand  vysokoškolský učiteľ  pracovník výskumu a vývoja pôsobiaci na VŠ  (cieľová skupina sa môže obmedziť v konkrétnej ponuke pre vysokú školu) |
| **Trvanie** | trvanie pobytov podľa prílohy (špecifické podľa ponuky konkrétnej vysokej škole, minimálne však 1 mesiac) |
| **Zdroj financovania** | Dohoda medzi Ministerstvom školstva, vedy, výskumu a športu Slovenskej republiky a Ministerstvom vysokého školstva Kubánskej republiky o spoločnom Slovensko-kubánskom štipendijnom programe (ďalej iba „Dohoda“) |
| **Kvóta** | podľa prílohy (individuálne pre konkrétnu vysokú školu) |
| **Poskytovaná podpora** | Pri príchode na Kubu bude štipendistovi na základe uvedenej Dohody zabezpečené pokrytie životných nákladov a ubytovania počas štipendijného pobytu na Kube, vrátane medzinárodnej dopravy na Kubu a späť. Uvedené zahŕňa:   1. Školné: Zahŕňajú všetky činnosti spojené s akademickým programom účastníkov programu. Konkrétne to zahŕňa aj zápis, právo zúčastňovať sa všetkých povinných a voliteľných vyučovaní, teoretických ako aj praktických, právo zúčastniť sa všetkých relevantných skúšok, zápis známok za akademické obdobie, využívanie služieb knižnice počas štúdia, prístupu k športovým a kultúrnym zariadeniam inštitúcií vysokoškolského vzdelávania, účasti na ich rôznych aktivitách a právo na vedecké konzultácie vo vzťahu k výskumným projektom. 2. Ubytovanie a strava: Zabezpečuje sa v univerzitných domovoch za rovnakých podmienok ako pre Kubáncov a počas celej doby akademického programu. Všetky záležitosti týkajúce sa úhrady poplatkov za všetky poskytnuté služby budú riešené jednorazovo pri príchode účastníkov programu na Kubu. Poplatky za tieto služby sa môžu odlišovať v závislosti od podmienok príslušných inštitúcií a predložených požiadaviek. 3. Overenie vysvedčení/diplomov: Vykoná sa pri príchode účastníkov programu a po ukončení štúdia na kubánskych univerzitách. 4. Medzinárodná zdravotná prehliadka, ďalej len „MZP“: Zahŕňa ubytovanie a stravu počas dní vykonávania prehliadky po príchode na Kubu. 5. Medzinárodné cestovanie a akademické víza: Zahŕňa letenku, letiskový poplatok a akademické víza v rámci prvého príchodu a posledného návratu účastníkov programu. Kubánska strana zabezpečí účastníkom programu letenky 21 dní pred dátumom odchodu. Ministerstvo vysokého školstva Kuby bude informovať MŠVVaŠ SR o letenkách e-mailom. Následne budú kandidáti priamo informovaní prostredníctvom MŠVVaŠ SR. 6. Vnútroštátna doprava pri príchode a odchode z Kuby: Využije sa na prevoz účastníkov programu z letiska do ich vzdelávacieho zariadenia a naspäť na letisko pri ich poslednom návrate domov. 7. Zdravotné poistenie: Musí odzrkadľovať požiadavky kubánskych zdravotníckych orgánov. 8. Vreckové: Účastníkom programov, zapísaných v akademických programoch v kurzoch dlhších ako jeden mesiac, bude poskytnutá čiastka vreckového v ekvivalentnej hodnote vo výške 300 USD mesačne. 9. V špeciálnom prípade kurzov súvisiacich s lekárskymi vedami: Poplatky môžu zahŕňať, ak je to potrebné, nákup študijných materiálov pre výučbu  a iné prostriedky potrebné pre výučbu účastníkov programu. |
| **Uzávierka pre podávanie žiadostí** | **18.04.2019** o 16:00 hod. v SAIA, n. o. |
| **Podávanie žiadosti** | Žiadosť o štipendium si môže podať iba taký uchádzač, ktorý bol nominovaný svojou domácou vysokou školou v súlade s ponukou adresovanou danej vysokej škole. Žiadosť je možné podať do termínu uzávierky v elektronickej podobe na nasledujúcich adresách (podľa aktuálneho statusu uchádzača ku dňu predloženia žiadosti):   * **študenti 1. a 2. stupňa VŠ:**   <https://granty.saia.sk/Pages/ProgramDetail.aspx?Program=679>   * **doktorandi:**   <https://granty.saia.sk/Pages/ProgramDetail.aspx?Program=680>   * **vysokoškolskí učitelia a pracovníci výskumu a vývoja pôsobiaci na VŠ:**   <https://granty.saia.sk/Pages/ProgramDetail.aspx?Program=681>  (Upozornenie: Nominanti vysokých škôl bez riadne podanej žiadosti do termínu uzávierky nebudú akceptovaní. **Vyššie uvedené linky nie sú verejne prístupné, vysoká škola preto musí informovať nominantov o konkrétnom linku, cez ktorý si môžu podať žiadosť.**)  Po kliknutí na link vyššie sa zobrazí príslušná ponuka so špecifikáciou pre danú cieľovú skupinu. V ponuke v časti „Podávanie žiadosti“ je tlačidlo "Podaj žiadosť...". Kliknutím na tlačidlo a prihlásením sa do systému môžete vypĺňať on-line formulár a nahrávať do systému požadované prílohy (ak uchádzač nemá prihlasovacie údaje z minulosti, musí sa najskôr zaregistrovať na <https://granty.saia.sk>). Formulár je možné priebežne ukladať a vracať sa k jeho vypĺňaniu, a to až do podania žiadosti v elektronickom systéme – žiadosť sa podáva v elektronickom systéme kliknutím na príslušné tlačidlo (podať je možné iba žiadosť s vyplnenými všetkými povinnými poľami označenými hviezdičkou).  Po podaní žiadosti v elektronickom systéme treba žiadosť (PDF) vytlačiť, podpísať a následne zaslať buď poštou na adresu SAIA, n. o., Sasinkova 10, 812 20 Bratislava 1, alebo ju môžete odovzdať osobne do termínu uzávierky na niektorom z pracovísk SAIA v Bratislave, Nitre, Žiline, Banskej Bystrici alebo Košiciach (kontakty nájdete na www.saia.sk - prosíme, rešpektujte hodiny pre verejnosť). |
| **Formulár žiadosti a podkladové materiály** | **Žiadosť sa predkladá on-line v elektronickej podobe** (elektronický systém na podávanie žiadostí sa uzatvára o 16:00 hod. v deň uzávierky), ako aj **v tlačenej verzii** (tlačená verzia musí byť doručená do termínu uzávierky – nestačí len odoslať!).  V prípade požiadaviek na dokumenty v cudzom jazyku platí, že uchádzač predloží dokumenty podľa toho, v akom jazyku sa bude pobyt realizovať (napr. ak sa pobyt bude realizovať v španielčine, požadované dokumenty v cudzom jazyku musia byť v španielčine).  **Študent 1. a 2. stupňa vysokej školy:**  Dokumenty, ktoré uchádzač:   * predkladá on-line:   + elektronický formulár žiadosti (vypĺňa sa on-line v slovenčine)   + životopis – v slovenčine   + životopis – v cudzom jazyku   + odborná motivácia pre pobyt – v slovenskom jazyku   + odborná motivácia pre pobyt – v cudzom jazyku   + zoskenované 2 odporúčania od vysokoškolských učiteľov svojej domovskej vysokej školy (v cudzom jazyku; ak sú dokumenty v inom ako anglickom jazyku, treba k nim priložiť aj pracovný preklad do slovenčiny)   + potvrdenie o návšteve školy – v slovenčine,   + doklad o najvyššom dosiahnutom vzdelaní     - v prípade študentov 1. stupňa VŠ štúdia – zoskenované maturitné vysvedčenie     - v prípade študentov 2. stupňa VŠ štúdia – zoskenovaný diplom z bakalárskeho stupňa vrátane vysvedčenia o štátnej skúške a dodatku k diplomu   + potvrdenie o jazykových znalostiach (musí potvrdzovať, že uchádzač má úroveň jazyka, v ktorom sa bude realizovať pobyt, minimálne na úrovni B2, prípadne vyššej; potvrdenie môže vydať po otestovaní katedra jazykov, prípadne možno použiť aj certifikát jazykovej školy, ak je z neho jednoznačný stupeň ovládania jazyka na požadovanej úrovni). * zasiela poštou do termínu uzávierky:   + formulár žiadosti, ktorý uchádzač vytlačí po podaní žiadosti v elektronickom systéme (vytlačený formulár musí byť podpísaný uchádzačom, inak je žiadosť neplatná)   + životopis – v cudzom jazyku   + odborná motivácia pre pobyt – v cudzom jazyku   + 2 odporúčania od vysokoškolských učiteľov svojej domovskej vysokej školy (v cudzom jazyku)   **Doktorand:**  Dokumenty, ktoré uchádzač:   * predkladá on-line:   + elektronický formulár žiadosti   + životopis v slovenčine   + životopis v cudzom jazyku   + odborná motivácia pre pobyt v slovenskom jazyku (súčasťou tohto dokumentu by okrem samotnej motivácie mala byť uvedená aj konkrétna predstava o odbornom zameraní pobytu)   + odborná motivácia pre pobyt v cudzom jazyku (súčasťou tohto dokumentu by okrem samotnej motivácie mala byť uvedená aj konkrétna predstava o odbornom zameraní pobytu)   + zoskenované odporúčanie od školiteľa dizertačnej práce (odporúčanie sa predkladá v cudzom jazyku; ak sú dokumenty v inom ako anglickom jazyku, treba k nim priložiť aj pracovný preklad do slovenčiny)   + zoznam vlastnej publikačnej činnosti (v cudzom jazyku)   + zoskenovaný diplom z 2. stupňa VŠ vzdelávania vrátane vysvedčenia o štátnej skúške a dodatku k diplomu   + potvrdenie o návšteve školy (o doktorandskom štúdiu) – v slovenčine,   + potvrdenie o jazykových znalostiach (musí potvrdzovať, že uchádzač má úroveň jazyka, v ktorom sa bude realizovať pobyt, minimálne na úrovni B2, prípadne vyššej; potvrdenie môže vydať po otestovaní katedra jazykov, prípadne možno použiť aj certifikát jazykovej školy, ak je z neho jednoznačný stupeň ovládania jazyka na požadovanej úrovni). * zasiela poštou do termínu uzávierky:   + formulár žiadosti, ktorý uchádzač vytlačí po podaní žiadosti v elektronickom systéme (vytlačený formulár musí byť podpísaný uchádzačom, inak je žiadosť neplatná)   + životopis v cudzom jazyku   + odborná motivácia pre pobyt v cudzom jazyku   + odporúčanie od školiteľa dizertačnej práce (v cudzom jazyku)   + zoznam vlastnej publikačnej činnosti (v cudzom jazyku)   **Vysokoškolský pedagóg/výskumník:**  Dokumenty, ktoré uchádzač:   * predkladá on-line:   + elektronický formulár žiadosti   + životopis v slovenčine   + životopis v cudzom jazyku   + odborný program / plán odborného zamerania pobytu v slovenskom jazyku (súčasťou odborného programu by malo byť aj vyjadrenie motivácie pre realizáciu pobytu)   + odborný program / plán odborného zamerania v cudzom jazyku (súčasťou odborného programu by malo byť aj vyjadrenie motivácie pre realizáciu pobytu)   + zoznam vlastnej publikačnej činnosti (v cudzom jazyku)   + zoskenovaný diplom z najvyššieho dosiahnutého stupňa vzdelávania vrátane vysvedčenia o štátnej skúške a dodatku k diplomu   + potvrdenie o jazykových znalostiach (musí potvrdzovať, že uchádzač má úroveň jazyka, v ktorom sa bude realizovať pobyt, minimálne na úrovni B2, prípadne vyššej; potvrdenie môže vydať po otestovaní katedra jazykov, prípadne možno použiť aj certifikát jazykovej školy, ak je z neho jednoznačný stupeň ovládania jazyka na požadovanej úrovni). * zasiela poštou do termínu uzávierky:   + formulár žiadosti, ktorý uchádzač vytlačí po podaní žiadosti v elektronickom systéme (vytlačený formulár musí byť podpísaný uchádzačom, inak je žiadosť neplatná).   + životopis v cudzom jazyku   + odborný program / plán odborného zamerania v cudzom jazyku   + zoznam vlastnej publikačnej činnosti (v cudzom jazyku) |
| **Ďalšie dôležité informácie** | O štipendium sa môžu uchádzať len občania Slovenskej republiky pôsobiaci na vysokých školách na Slovensku.  Pobyty možno realizovať v španielčine alebo v angličtine, a to v závislosti od ponúkanej pozície, na ktorú je uchádzač nominovaný (požiadavky na jazyk sú uvedené pri konkrétnej ponuke štipendijnej pozície pre danú vysokú školu). Uchádzač musí ovládať jazyk, v ktorom bude realizovať pobyt, minimálne na úrovni B2.  V rámci štipendijného pobytu v anglickom jazyku dlhšieho ako 2 mesiace je možné absolvovať cca 3-6 týždňový kurz španielskeho jazyka, ktorý ponúka kubánska strana. Túto požiadavku je potrebné vyznačiť v rámci nominačného listu príslušnej vysokej školy.  Predpokladané termíny začiatku pobytu sú október/november 2019 alebo február 2020. Uchádzač môže vo formulári žiadosti o štipendium uviesť, ktorý z uvedených termínov preferuje – nástup na pobyt sa však môže zmeniť s ohľadom na možnosti kubánskej strany (o konkrétnych termínoch pobytu budú štipendisti informovaní po rozhodnutí kubánskej strany).  Všetci uchádzači, ktorí prejdú výberom na Slovensku a budú predbežne akceptovaní kubánskou stranou, budú musieť ešte dodatočne predložiť nasledujúce dokumenty (o podrobnostiach o mieste a termíne doručenia budú títo uchádzači informovaní e-mailom dodatočne):   * úradne overenú kópiu dokladu o najvyššie dosiahnutom vzdelaní a úradný preklad tohto dokladu do španielčiny, * originál lekárskeho potvrdenia vydaného v Slovenskej republike o spôsobilosti na absolvovanie pobytu (potvrdenie musí obsahovať informáciu o absencii telesných alebo duševných postihnutí, ktoré by mohli znemožniť pobyt, resp. výkon povolania, ako aj potvrdenie o absencii vírusu HIV alebo iných infekčných chorôb) – je potrebné predložiť dokument buď v španielčine, alebo ak je dokument vystavený lekárom v slovenčine, je potrebné spolu s originálom predložiť aj úradný preklad tohto dokumentu do španielčiny, * úradne overená fotokópia rodného listu a jeho úradný preklad do španielčiny, * originál potvrdenia z Registra trestov SR, že záujemca nemá žiaden záznam v trestnom registri, a úradný preklad tohto dokumentu do španielčiny, * päť kusov fotografie 2,5 cm x 2,5 cm, * fotokópiu platného cestovného pasu (strana s fotkou a osobnými údajmi).   Všetky dokumenty, ktoré uchádzač predkladá v súvislosti s výberom a absolvovaním pobytu (teda dokumenty, ktoré uchádzači predložia SAIA, n. o., alebo Ministerstvu školstva, vedy, výskumu a športu SR), sú nevyhnutnou požiadavkou pre absolvovanie pobytu v súlade s ustanoveniami na základe Dohody medzi Ministerstvom školstva, vedy, výskumu a športu Slovenskej republiky a Ministerstvom vysokého školstva Kubánskej republiky o spoločnom Slovensko-kubánskom štipendijnom programe. Ministerstvo školstva, vedy, výskumu a športu SR postúpi tieto dokumenty (vrátane všetkých údajov v nich) Veľvyslanectvu Kubánskej republiky na Slovensku, resp. príslušným kubánskym úradom. Podaním žiadosti o štipendium uchádzač potvrdzuje, že o tomto postupe je informovaný a súhlasí s ním.  Uchádzač musí byť aj počas pobytu vo vzťahu k domácej inštitúcii (napr. študent musí byť aj počas pobytu študentom svojej domácej vysokej školy) a po skončení pobytu sa musí na svoju domácu inštitúciu vrátiť.  Uchádzač sa môže o štipendium uchádzať len na taký typ pobytu, ktorý zodpovedá jeho statusu v čase podávania žiadosti (napr. len doktorandi sa môžu uchádzať o štipendium pre doktorandov). Jedinou výnimkou tohto pravidla sú študenti posledného ročníka 1. stupňa, ktorí sa môžu uchádzať aj o štipendium na pobyt počas 2. stupňa štúdia.  Uchádzač je povinný v prípade akceptovania jeho nominácie kubánskou stranou vybaviť si na Veľvyslanectve Kubánskej republiky na Slovensku pred vycestovaním akademické vízum. O vízum si môže záujemca žiadať iba s pasom, ktorého fotokópiu predložil v rámci požadovaných dokumentov pre udelenie štipendia a ktorého číslo uviedla vysoká škola v nominačnom zozname.  Na základe požiadaviek kubánskej strany môžu pobyt absolvovať iba osoby, ktorých zdravotný stav je dobrý (teda absentujú u nich telesné alebo duševné postihnutia, ktoré by mohli znemožniť pobyt, resp. výkon povolania, a nie sú nositeľmi vírusu HIV alebo iných infekčných chorôb). Pre uchádzačov pôsobiacich v oblasti lekárskych vied sú určené explicitné diagnózy, pre ktoré kubánska strana nemôže nominantov akceptovať (pozri príloha 3).  Pred odchodom na Kubu si musia účastníci programu zabezpečiť komerčné pripoistenie, ktoré bude pokrývať všetky náklady spojené s poistnými udalosťami vrátane úmrtia. Pri príchode na Kubu sa účastník musí preukázať potvrdením o tom, že je takto dostatočne poistený.  Upozorňujeme uchádzačov, že v zmysle pravidiel dohody medzi ministerstvami musí byť správanie účastníkov programu v súlade so zákonmi zvykmi a nariadeniami, právnymi nariadeniami, platnými na kubánskom území.  Účastníci programu (štipendisti) musia mať pri vycestovaní nasledujúce dokumenty: lekárske potvrdenie; výpis z registra trestov; cestovný pas; medzinárodný očkovací preukaz; akademické vízum. |
| **Administrátor programu** | Uvedenú ponuku administratívne zabezpečuje SAIA, n. o.:  SAIA, n. o.  Sasinkova 10  812 20 Bratislava 1  web: www.saia.sk  tel.: 02/5930 4700, 5930 4711  fax: 02/5930 4701  Koordinátorkou programu je Mgr. Beáta Košťálová  ([beata.kostalova@saia.sk](mailto:beata.kostalova@saia.sk), tel. 037/6408 187). |
| **Priebeh výberu** | Vysoká škola vyberie svojich nominantov na obsadenie štipendijných pozícií uvedených v ponuke pre danú vysokú školu. Za priebeh výberu nominantov zodpovedá príslušná vysoká škola – očakáva sa, že výber nominovaných bude prebiehať transparentne a férovo, pričom nominovaní musia spĺňať odborné aj formálne podmienky pre následné udelenie štipendia. Vysoká škola zašle zoznam nominovaných kandidátov na adresu SAIA, n. o. (originál poštou a e-mailom súbor v editovateľnej verzii na [beata.kostalova@saia.sk](mailto:beata.kostalova@saia.sk)), a v kópii e-mailom aj na Ministerstvo školstva, vedy, výskumu a športu SR (na adresu [tomas.tabis@minedu.sk](mailto:tomas.tabis@minedu.sk)), a to tak, aby tento zoznam bol doručený do SAIA, n. o., najneskôr 18. 4. 2019 – vzor zoznamu nominovaných je v prílohe č. 2.  Podmienkou pre akceptovanie nominácie je, že uchádzači nominovaní vysokou školou podajú do termínu uzávierky (každý individuálne) žiadosť o štipendium (vypĺňajú až nominovaní uchádzači, ktorí budú zaradení v zozname nominovaných za príslušnú vysokú školu) v on-line systéme SAIA podľa postupu uvedenom v časti „Podanie žiadosti“.  Po doručení nominácií z jednotlivých vysokých škôl posúdi predložené žiadosti jednotlivcov slovenská výberová komisia, ktorá overí splnenie formálnych a odborných podmienok pre udelenie štipendií. Nominovaní uchádzači budú pozvaní na osobný pohovor s výberovou komisiou v Bratislave (pravdepodobný termín osobného pohovoru je 14. alebo 15. mája 2019 – konkrétny termín bude oznámený uchádzačovi e-mailom cca 1 týždeň pred pohovorom; odporúčame kontrolovať aj priečinok s nevyžiadanou poštou/spamom).  Na základe záverov výberovej komisie budú materiály uchádzačov postúpené kubánskej strane, ktorá návrh musí ešte akceptovať. Až po akceptácii kubánskou stranou je štipendium udelené.  Akceptovaní uchádzači budú o ďalšom postupe pri realizácii pobytu informovaní zo strany Ministerstva školstva, vedy, výskumu a športu SR (Sekcia medzinárodnej spolupráce a európskych záležitostí). |
| **Prílohy** | 1. Ponuka pre konkrétne vysoké školy 2. Vzor „Zoznam nominovaných vysokou školou“ 3. Zoznam zdravotných prekážok pre absolvovanie pobytov v lekárskych odboroch |